|  |  |  |
| --- | --- | --- |
| Csurgó Város Polgármesterétől 8840.Csurgó, Széchenyi tér 2.Telefon: 82/47l-388Fax: 82/471-095e-mail: polgarmester@csurgo.hu | Csurgó |  |
| Ügyiratszám: 2507-3/2013.Ügyintéző: Füstös Sándorné | Melléklet: |  db |

**ELŐTERJESZTÉS**

**Csurgó város belterületén végzendő szúnyoggyérítés elrendeléséről**

**Tisztelt Képviselő-testület!**

Az elmúlt év rendkívül csapadékos téli hónapjai következtében a belvizekkel elöntött területeken, egyéb vizeink területén, a hirtelen jött nyáriasan meleg tavaszi napoknak köszönhetően rendkívüli módon elszaporodott az un. közönséges csípőszúnyog populáció térségünkben.

Jelenlétük a szabadban való tartózkodást, nyugodt pihenést zavarják, vagy teszik lehetetlenné.

Számtalan panaszos telefon, személyes megkeresés érkezett hivatalunkhoz, hogy mit kívánunk tenni a helyzet megoldása érdekében.

A szúnyogok elleni védekezés megvalósítására Eu konform módszerek, hatóanyagok és készítmények állnak rendelkezésre, határt csak a felhasználható pénzügyi keret szab. Mivel a tavalyi év számunkra kedvező volt, költségvetésünkben 2013-ra nem terveztünk ezzel kapcsolatos kiadást.

Városunkban utoljára 2006-ban végezettünk kémiai szúnyoggyérítést, légi úton, mintegy 400 ha területet érintve.

A probléma országos jellegű, ezt bizonyítja, hogy ajánlatkérő megkereséseinkre ajánlat a mai napig csak 2 érkezett, az ülés napjáig várhatóan a harmadik ajánlat is megérkezik.

Az egyik ajánlattevő a talajszinten, gépjárműről, nagy teljesítményű generátorokkal végezhető biológiai, úgynevezett földi melegködös módszerről is adott ajánlatot.

Erről a módszerről tudni kell, hogy a lárvák a növények levélzetének fonákján helyezkednek el.

A szerkezet által kibocsátott köd permet behatol tartózkodási helyükre és elpusztítja őket.

Alkalmazása szintén a hajnali és késő esti időpontokban a legmegfelelőbbek. Az eljárás gyors, hátránya viszont, hogy a köd eloszlása után az ölőhatás is megszűnik, a szaga kellemetlen (leggyakrabban az oldószerként használt gázolaj miatt), a kezelt területen közlekedési veszélyhelyzetet teremt, a területre jutó 1-1,5 ml/m2 gázolaj pedig szennyezi a környezetet.

Előnye, hogy nem engedély köteles és egyszerűbb a légi, kémiai technológia alkalmazásával szemben, tehát a védekezés hamarabb megkezdhető. Hatékonysága nagykiterjedésű területen viszont csak 50-60 %-os, valamint kérdéses a lakosság viszonyulása is a módszerhez.

A légi, kémiai technológiával történő szúnyogirtás csak egészségügyi gázmester szakmai irányítása mellett történhet, akinek feladata még a szükséges engedélyek beszerzése is. Rendkívül időjárás függő, csak szélcsendes, megfelelő (szintén hajnali, vagy alkonyat előtti) időpontban végezhető. Az engedélyek beszerzése jelentős időt igényel. A vegyszer kijuttatási időpontjának megválasztása nagy hozzáértést kíván. E módszer hatékonysága a repülő rovarok esetében 70-80 %-os. ( Természetesen az akkor a légtérben tartózkodó minden rovarra végzetes hatása van!)

Kérem a Tisztelt Képviselő-testületet az előterjesztés megtárgyalására és egyetértése esetén valamely határozati javaslat elfogadására!

**Határozati javaslat:**

1. **Csurgó Város Önkormányzat Képviselő-testülete egyetért a Csurgó város 400 ha nagyságú belterületét érintő, szúnyoggyérítés elvégeztetésével, a légi, kémiai gyérítéses megoldással, és megbízza a polgármestert, hogy a kedvezőbb ajánlatot adó vállalkozóval szerződést kössön.**
2. **Csurgó Város Önkormányzat Képviselő-testülete egyetért a Csurgó város 400 ha nagyságú belterületét érintő, szúnyoggyérítés elvégeztetésével, a melegköd képző gyérítéses megoldással, és Megbízza a polgármestert , hogy a kedvezőbb ajánlatot adó vállalkozóval kössön szerződést**

**Felelős: Füstös János polgármester, Beruházási és Műszaki Iroda**

**Határidő: azonnal**

**Csurgó, 2013. május 13.**

 **Füstös János**

 polgármester

Ellenjegyezte: **Rádics Lászlóné**

 aljegyző